CELEX: 52018JC0035
Language: bg
Date: 2018-11-28
Title: Съвместно предложение за РЕШЕНИЕ НА СЪВЕТА относно позицията, която трябва да се заеме от името на Европейския съюз в рамките на Съвета за асоцииране, създаден с Евро-средиземноморското споразумение за асоцииране между Европейските общности и техните държави членки, от една страна, и Хашемитско кралство Йордания, от друга страна, във връзка с удължаването с две години на валидността на Приоритетите за партньорство между ЕС и Йордания

ЕВРОПЕЙСКА КОМИСИЯ
            Брюксел, 28.11.2018
            JOIN(2018) 35 final
            2018/0406(NLE)
            Съвместно предложение за
            РЕШЕНИЕ НА СЪВЕТА
            относно позицията, която трябва да се заеме от името на Европейския съюз в рамките на Съвета за асоцииране, създаден с Евро-средиземноморското споразумение за асоцииране между Европейските общности и техните държави членки, от една страна, и Хашемитско кралство Йордания, от друга страна, във връзка с удължаването с две години на валидността на Приоритетите за партньорство между ЕС и Йордания
            
               
         
         
            
               ОБЯСНИТЕЛЕН МЕМОРАНДУМ
            
            
               1.Предмет на предложението
            
            
               Настоящото предложение се отнася до решението за установяване на позицията, която трябва да се заеме от името на Европейския съюз в рамките на Съвета за асоцииране, създаден с Евро-средиземноморското споразумение за асоцииране между Европейските общности и техните държави членки, от една страна, и Хашемитско кралство Йордания, от друга страна, във връзка с планираното приемане на решение за удължаване с две години на срока на валидност на Приоритетите за партньорство между ЕС и Йордания.
            
            
               2.Контекст на предложението
            
            
               2.1.Споразумението за асоцииране 
            
            
               Евро-средиземноморското споразумение за асоцииране между Европейските общности и техните държави членки, от една страна, и Хашемитско кралство Йордания, от друга страна („Споразумението за асоцииране“), беше подписано на 24 ноември 1997 г. и влезе в сила на 1 май 2002 г. Споразумението за асоцииране представлява правното основание за двустранните отношения между Европейския съюз и Йордания. Споразумението има за цел:
            
            
               –да се създаде подходяща рамка за политическия диалог с цел да се даде възможност за развитието на тесни политически връзки между страните,
            
            
               –да се създадат условия за постепенно либерализиране на търговията със стоки, услуги и капитали,
            
            
               –да се насърчи развитието на балансирани икономически и социални отношения между страните посредством диалог и сътрудничество,
            
            
               –да се подобрят условията на живот и труд и да се насърчат производителността и финансовата стабилност,
            
            
               –да се насърчи регионалното сътрудничество с цел укрепване на мирното съвместно съществуване, както и икономическата и политическа стабилност,
            
            
               –да се насърчи сътрудничеството в други области от взаимен интерес.
            
            
               2.2.Съветът за асоцииране
            
            
               Със Споразумението за асоцииране се създава Съвет за асоцииране, който има правомощието да взема решения за постигане на целите на Споразумението, в случаите, предвидени в посочения член. Решенията са обвързващи за страните. Съвместният комитет може също така да отправя препоръки. Съгласно процедурния правилник на Съвета за асоцииране той се председателства на ротационен принцип от ЕС и Йордания за периоди от 12 месеца. Съветът за асоцииране редовно заседава на министерско равнище веднъж годишно. По искане на някоя от страните може да се проведат специални заседания на Съвета за асоцииране със съгласието на страните.
            
            
               2.3.Предвиденият акт на Съвета за асоцииране 
            
            
               Съветът за асоцииране трябва да приеме решение относно удължаването до края на 2020 г. на валидността на Приоритетите за партньорство между ЕС и Йордания за периода 2016—2018 г. В съответствие с член 10 от процедурния правилник на Съвета за асоцииране решението ще бъде прието с писмена процедура.
            
            
               3.Позиция, която трябва да се заеме от името на Съюза
            
            
               Позицията, която ще бъде заета от Европейския съюз в рамките на Съвета за асоцииране, създаден със Споразумението за асоцииране, във връзка с приемането на решение относно удължаването с две години на валидността на Приоритетите за партньорство между ЕС и Йордания, се основава на текста на решението, приложено към настоящото решение. 
            
            
               С Решение № 1/2016 на Съвета за асоцииране от декември 2016 г. ЕС и Йордания се споразумяха относно приоритети за партньорство, които да ръководят партньорството през периода 2016—2018 г., като беше предвиден преглед до края на 2018 г., при който да бъде разгледано удължаването им за още две години в зависимост от промените в политиката, сигурността и икономиката. Оттогава двете страни продължиха да доизграждат своето силно и стабилно партньорство и след преразглеждане на Приоритетите за партньорство те изразиха съгласие, че тези приоритети продължават да бъдат валидни като ръководен документ за по-нататъшно консолидиране на партньорството. 
            
         
         
            
               Пактът между ЕС и Йордания, приложен към Приоритетите за партньорство, в който се очертават взаимни ангажименти за изпълнение на Приоритетите за партньорство и справяне с последиците от кризата в Сирия, беше преразглеждан редовно в контекста на двустранното сътрудничество между ЕС и Йордания, както и в рамките на други диалози и срещи по темата, като например двете конференции под надслов „Подкрепа за бъдещето на Сирия и региона“, които се проведоха съответно на 4 и 5 април 2019 г. и на 24 и 25 април 2018 г. в Брюксел и на които бяха приети конкретни документи за Йордания.
            
            
               През периода 2019—2020 г. може да бъде извършен допълнителен преглед на Приоритетите за партньорство и Пакта, ако е целесъобразно.
            
            
               Следователно удължаването на валидността на Приоритетите за партньорство до края на 2020 г. е в интерес на страните.
            
            
               4.Правно основание
            
            
               4.1.Процесуалноправно основание
            
            
               4.1.1.Принципи
            
            
               В член 218, параграф 9 от Договора за функционирането на Европейския съюз (ДФЕС) се предвижда приемането на решения за установяване на „позициите, които трябва да се заемат от името на Съюза в рамките на орган, създаден със споразумение, когато този орган има за задача да приема актове с правно действие, с изключение на актовете за допълнение или изменение на институционалната рамка на споразумението“.
            
            
               Понятието „актове с правно действие“ включва актове с правно действие по силата на нормите на международното право, които уреждат съответния орган. То включва също така инструменти, които нямат обвързващ характер по международното право, но са „годни да окажат съществено въздействие върху съдържанието на приеманата от законодателя на Съюза нормативна уредба“
                  1
               .
            
            
               4.1.2.Прилагане в конкретния случай
            
            
               Съветът за асоцииране е орган, създаден със споразумение, а именно със Споразумението за асоцииране.
            
            
               Актът, който Съветът за асоцииране има за задача да приеме, представлява акт с правно действие. Предвиденият акт има правно действие, тъй като с него ще бъде удължена валидността на сегашните Приоритети за партньорство с две години. 
            
            
               Поради това процесуалноправното основание за предложеното решение е член 218, параграф 9 от ДФЕС.
            
            
               4.2.Материалноправно основание
            
            
               4.2.1.Принципи
            
            
               Материалноправното основание за дадено решение по член 218, параграф 9 от ДФЕС зависи преди всичко от целта и съдържанието на предвидения акт, по отношение на който се заема позиция от името на Съюза. Ако предвиденият акт преследва две цели или се състои от две части и ако едната от целите или частите може да се определи като основна, докато другата е само акцесорна, решението съгласно член 218, параграф 9 от ДФЕС трябва да се основава на едно-единствено материалноправно основание, а именно на изискваното от основната или преобладаващата цел или част.
            
            
               4.2.2.Прилагане в конкретния случай
            
            
               Основната цел и съдържание на предвидения акт са свързани със сътрудничеството с трета държава в рамките на споразумение за асоцииране и европейската политика за съседство.
            
            
               Поради това материалноправното основание за предложеното решение е член 217.
            
            
               4.3.Заключение
            
            
               Правното основание за предложеното решение следва да бъде член 217 във връзка с член 218, параграф 9 от ДФЕС.
            
         
         
            
               2018/0406 (NLE)
            
            
               Съвместно предложение за
            
            
               РЕШЕНИЕ НА СЪВЕТА
            
            
               относно позицията, която трябва да се заеме от името на Европейския съюз в рамките на Съвета за асоцииране, създаден с Евро-средиземноморското споразумение за асоцииране между Европейските общности и техните държави членки, от една страна, и Хашемитско кралство Йордания, от друга страна, във връзка с удължаването с две години на валидността на Приоритетите за партньорство между ЕС и Йордания
            
            
               СЪВЕТЪТ НА ЕВРОПЕЙСКИЯ СЪЮЗ,
            
            
               като взе предвид Договора за функционирането на Европейския съюз и по-специално член 217, във връзка с член 218, параграф 9 от него,
            
            
               като взе предвид предложението на Европейската комисия и на върховния представител на Съюза по въпросите на външните работи и политиката на сигурност,
            
            
               като има предвид, че:
            
            
               (1)Евро-средиземноморското споразумение за асоцииране между Европейските общности и техните държави членки, от една страна, и Хашемитско кралство Йордания, от друга страна, беше подписано на 24 ноември 1997 г. и влезе в сила на 1 май 2002 г.
                  2
               .
            
            
               (2)Въз основа на преглед на Приоритетите за партньорство между ЕС и Йордания, приети от Съвета за асоцииране през декември 2016 г., страните са съгласни, че тези приоритети продължават да бъдат валидни като ръководен документ за по-нататъшното консолидиране на партньорството.
            
            
               (3)Съгласно член 91, параграф 1 от Евро-средиземноморското споразумение Съветът за асоцииране може да взема решения с оглед на постигането на целите на Споразумението.
            
            
               (4)Предвижда се Съветът за асоцииране да приеме с писмена процедура решение за удължаване на валидността на Приоритетите за партньорство до края на 2020 г.
            
            
               (5)Тъй като решението ще има задължителен характер за Съюза, е целесъобразно да се определи позицията, която трябва да се заеме от името на Съюза в рамките на Комитета за асоцииране,
            
            
               ПРИЕ НАСТОЯЩОТО РЕШЕНИЕ:
            
            
               Член 1
            
            
               Позицията, която трябва да се заеме от името на Съюза в рамките на Съвета за асоцииране, създаден с Евро-средиземноморското споразумение за асоцииране между Европейските общности и техните държави членки, от една страна, и Хашемитско кралство Йордания, от друга страна, във връзка с удължаването с две години на валидността на Приоритетите за партньорство между ЕС и Йордания, се основава на проекта на решение на Съвета за асоцииране ЕС—Йордания, приложен към настоящото решение.
            
            
               Член 2
            
            
               Адресати на настоящото решение са Комисията и върховният представител.
            
            
               Съставено в Брюксел на […] година.
            
            
               
                     За Съвета
               
            
         
         
            
               
                     Председател
               
            
         
         
            
                  
                     (1)
                  
                        Решение на Съда от 7 октомври 2014 г., Германия/Съвет, C-399/12, ECLI:EU:C:2014:2258, точки 61—64. 
               
               
                  
                     (2)
                  
                        Евро-средиземноморско споразумение за асоцииране между Европейските общности и техните държави членки, от една страна, и Хашемитско кралство Йордания, от друга страна (ОВ L 129/3, 15.5.2002 г.)
               
            
      
    ---documentbreak--- 
      
         
               ЕВРОПЕЙСКА КОМИСИЯ
            Брюксел,28.11.2018
            JOIN(2018) 35 final
            Съвместно предложение за
            ПРИЛОЖЕНИЕ
            към
            РЕШЕНИЕ НА СЪВЕТА
            относно позицията, която трябва да се заеме от името на Европейския съюз в рамките на Съвета за асоцииране, създаден с Евро-средиземноморското споразумение за асоцииране между Европейските общности и техните държави членки, от една страна, и Хашемитско кралство Йордания, от друга страна, във връзка с удължаването с две години на валидността на Приоритетите за партньорство между ЕС и Йордания
            
               
         
         
            
               ПРИЛОЖЕНИЕ
               РЕШЕНИЕ № 01/2018 НА 13-ия СЪВЕТ ЗА АСОЦИИРАНЕ ЕС—ЙОРДАНИЯ
               
                  от [dd/mm/yyy] година
               
                  за удължаване на срока на валидност на Приоритетите за партньорство между ЕС и Йордания
            
            
            
            
            
               СЪВЕТЪТ ЗА АСОЦИИРАНЕ ЕС—ЙОРДАНИЯ,
            
            
            
               като взе предвид Eвро-средиземноморското споразумение за асоцииране между Европейските общности и техните държави членки, от една страна, и Йордания, от друга страна („Евро-средиземноморското споразумение“),  
            
            
            
               като има предвид, че:
            
            
            
               (1)Евро-средиземноморското споразумение за асоцииране между Европейските общности и техните държави членки, от една страна, и Йордания, от друга страна, беше подписано на 24 ноември 1997 г. и влезе в сила на 1 май 2002 г.
            
            
               (2)Член 91 от Евро-средиземноморското споразумение предоставя на Съвета за асоцииране правомощието да взема подходящи решения за постигането на целите на Споразумението.
            
            
               (3)Член 101 от Споразумението предвижда, че страните трябва да предприемат всички общи или специални мерки, необходими за изпълнение на задълженията им по Споразумението, и трябва да следят за постигането на целите, определени в Споразумението.
            
            
               (4)С Решение № 1/2016 от декември 2016 г. Съветът за асоцииране се договори относно Приоритетите за партньорство между ЕС и Йордания за периода 2016—2018 г. за консолидиране на партньорството между тях с цел оказване на подкрепа и засилване на устойчивостта и стабилността на Йордания и същевременно търсене на възможности за справяне с последиците от продължителния конфликт в Сирия.
            
            
               (5)Въз основа на преглед на Приоритетите за партньорство между ЕС и Йордания ЕС и Йордания са съгласни, че срокът на валидност на Приоритетите за партньорство, договорени през 2016 г., следва да бъде удължен до края на 2020 г. и че през периода 2019—2020 г. може по целесъобразност да се преразгледат Приоритетите за партньорство и Пактът между ЕС и Йордания, приложен към тях.
            
            
               (6)В член 10 от процедурния правилник на Съвета за асоцииране се предвижда възможността между две заседания той да приема решения с писмена процедура, ако страните се споразумеят за това,
            
            
            
               РЕШИ:
            
            
         
         
            
               Член 1
            
            
               Съветът за асоцииране, като действа чрез писмена процедура, реши, че срокът на валидност на Приоритетите за партньорство между ЕС и Йордания, приложени към неговото Решение № 1/2016 от декември 2016 г., се удължава до края на 2020 г.
            
            
            
               Член 2
            
            
               Настоящото решение влиза в сила в деня на приемането му.
            
            
            
               Съставено в xx на [ден месец година] година.
            
            
            
            
            
                  За Съвета за асоцииране
            
            
                  Председател